25-ы сезон адкрывае Рэспубліканскі тэатр беларускай драматургіі. На прэс-канферэнцыі, прысвечанай гэтай падзеі, народная артыстка Беларусі Таццяна Мархель прыгадвала, як яшчэ ў Віцебску ў Валерыя Мазынскага ўзнікла ідэя арганізаваць сцэну для беларускіх п’ес: “Усё пачыналася на чужых хлябах, па чужых кутках. А цяпер так гэта ўсё вырасла, расквецілася Цэнтрам беларускай драматургіі з яго тэатральнай лабараторыяй! І калі РТБД выязджае на міжнародныя фестывалі, многія калегі з іншых краін з жалем зазначаюць, што ў іх тэатра нацыянальнай драматургіі ў рэпертуары наогул няма”.